**ANEXA 3**

**Program: PROGRAMUL REGIONAL SUD EST 2021-2027**

**Prioritate: 1 - O regiune competititivă prin inovare, digitalizare și întreprinderi dinamice**

**Obiectiv specific: 1.3 - Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR)**

**Acțiunea 1.6 Stimularea activităților inovatoare și creșterea competitivității IMM-urilor**

**Operațiunea A.1 ITI ,Creșterea competitivității microîntreprinderilor din ITI Delta Dunării**

**Apel de proiecte: PRSE/1.6/A.1/ITI/1/2026**

**Cod SMIS: <cod SMIS>**

**DECLARAȚIE UNICĂ**

Subsemnatul/subsemnata <*nume>, <prenume>*, posesor al BI/CI, seria <seriaCI> nr. <nrCi>, CNP <CNP>, în calitate de <reprezentant/imputernicit> al <entitate> în calitate de <calitate solicitant *>*, cunoscând prevederile legale privind falsul în declarații și falsul intelectual, declar următoarele:

*<solicitant>* depune Cererea de finanțare cu titlul <titlu proiect>, depus în cadrul Apelului de proiecte <titlu apel>, lansat în cadrul programului <program>, prioritatea <prioritate>, obiectiv specific <obiectivSpecific> în calitate de <calitatea în proiect>, proiect pentru care va fi asigurata o contribuție proprie de *<contributia Proprie> lei, reprezentând <x>% din valoarea eligibilă a proiectului. (unde x% = se va calcula din datele introduse în Cererea de finanțare ca contributie proprie din valoarea eligibilă a proiectului).*

1. **Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul Solicitantului, după cum urmează:**

**A.1 Solicitantul de finantare:**

Se încadrează în categoria solicitanților eligibili în cadrul apelului de proiecte PRSE/1.6/A.1/ITI/1/2026

* să fie constituit în scop fiscal în baza Legii nr. 31/1990 privind societățile comerciale, republicată, cu modificările și completările ulterioare sau în baza Legii nr. 1/2005 privind organizarea și funcționarea cooperației, republicată cu modificările și completările ulterioare sau în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare.
* Persoanele juridice străine trebuie să fie constituite în conformitate cu legislația specifică din statul membru a cărei naționalitate o dețin la data depunerii cererii de finanțare și au obligația înregistrării în scop fiscal a unui sediu secundar în România, cel târziu la momentul primei plăți a ajutorului de minimis.

se încadrează în categoria microîntreprinderilor conform prevederilor Anexei I la Regulamentul (UE) nr. 2014/651 - calitatea trebuie să existe atât la data depunerii aplicației de proiect, cât și la data semnării contractului de finanțare (inclusiv pe parcursul întregii perioade de verificare și contractare);

are sediul social sau punct de lucru înregistrat fiscal în mediul urban sau rural din arealul ITI Delta Dunării de cel puțin doi ani fiscali încheiați;

* în cazul în care investiţia pentru care se solicită finanţare presupune înfiinţarea unui punct de lucru înregistrat fiscal, înființarea acestuia în mediul urban sau rural în arealul ITI Delta Dunării se va realiza de beneficiar până la data finalizării implementării proiectului. Pentru a putea înființa un punct de lucru înregistrat fiscal prin intermediul acestui apel, solicitantul de finanțare are deja sediul social sau punct de lucru înregistrat fiscal în mediul urban sau rural din arealul ITI Delta Dunării de cel puțin doi ani fiscali încheiați.

nu a beneficiat pe o perioadă de 3 ani anterior semnării contractului de finanțare de ajutoare de minimis a căror valoare, cumulată cu cea a alocării financiare solicitate, nu va depăși echivalentul în lei a 300.000 euro calculat la cursul InforEURO în vigoare la data semnării contractului de finanțare - acest plafon se aplică la nivelul întreprinderilor unice, indiferent de forma ajutorului de minimis sau de obiectivul urmărit şi indiferent dacă ajutorul este finanțat din surse naționale sau europene.

Dovedește că poate să asigure caracterul durabil al investiției în conformitate cu art. 65 din Regulamentul Parlamentului European şi al Consiliului nr. 1060/2021;

Are capacitatea financiară de a asigura:

* contribuția proprie la valoarea eligibilă a investiției, respective suma cheltuielilor eligibile incluse în proiect;
* finanțarea cheltuielilor neeligibile ale proiectului, dacă acestea există;
* resursele financiare necesare implementării optime a proiectului, în condițiile rambursării ulterioare a cheltuielilor eligibile din instrumente structurale;
* resursele financiare necesare asigurării costurilor de funcționare și întreținere a investiției și serviciile asociate necesare, in vederea asigurării sustenabilității financiare a acesteia, pe perioada de durabilitate a contractului de finanțare.

**A.2 Proiectul/activitățile:**

Proiectul este corelat cu obiectivele, indicatorii și activitățile apelului de proiecte și propune investiții specifice eligibile. Activitățile eligibile sunt enumerate la secțiunea 5.2.2 din ghidul solicitantului;

Se implementează în arealul ITI Delta Dunării din Regiunea de Dezvoltare Sud-Est în mediul urban și rural;

Locul de implementare este adecvat implementării proiectului și amplasării echipamentelor propuse a fi achiziționate prin proiect;

Durata de implementare a proiectului nu depășește 31 decembrie 2029;

Investiția propusă prin proiect vizează o singură clasă CAEN care se regăsește în domeniile de activitate eligibile anexate la ghidul solicitantului de finanțare;

Prevede crearea cel puțin a unui loc de munca în cadrul activității susținute prin proiect și menținerea acestei creșteri pe întreaga perioadă de verificare a asigurării caracterului durabil al investiției (3 ani după efectuarea plății finale în cadrul contractului de finanțare);

Angajarea de către beneficiar cel puțin a unei persoane cu normă întreagă care fie își are reședința, fie va lucra cu normă întreagă în zona ITI Delta Dunării, pentru locurile de muncă nou create în cadrul activității susținute prin proiect.

Nu are demarate procedurile de achiziție și/sau lucrările de execuție înainte de data depunerii cererii de finanțare, cu excepția activităților eligibile aferente Capitolului 3 ”Cheltuieli pentru proiectare şi asistenţă tehnică” din devizul general;

Investitia propusă prin proiect, respectiv finanţarea pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului - aceasta nu a mai beneficiat de finanţare publică în ultimii 5 ani şi nu beneficiază/ nu va beneficia de fonduri publice din alte surse de finanţare;

Proiectul respectă limitele valorilor minime (20.000 euro) și maxime (200.000 euro) pentru asistența financiară nerambursabilă definită în ghidul solicitantului de finanțare.

Valoarea ajutorului de minimis solicitat nu depășește plafonul de minimis, ținând cont de regula de cumul a ajutoarelor, aplicabil întreprinderii unice;

În cazul în care pentru a beneficia de ajutor de minimis în cadrul Schemei a fost necesar ca solicitantul să ramburseze, integral sau parțial, un ajutor de minimis primit anterior, acesta va prezenta furnizorului schemei, dovezi privind rambursarea integrală, inclusiv cu dobânzile aferente, astfel încât prin cumularea cu noul ajutor solicitat să nu se depăşească plafonul stabilit conform prevederilor legale.

Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă.

Proiectul respectă principiile privind dezvoltarea durabilă, egalitatea de șanse, gen, nediscriminarea si accesibilitatea pentru persoanele cu dizabilităţi;

Proiectul integrează măsuri de adaptare la schimbările climatice și – dacă este cazul - măsuri de atenuare (compensare), respectând Orientările tehnice ale Comisiei Europene referitoare la imunizarea infrastructurii la schimbările climatice;

Proiectul va respecta obligaţiile prevăzute în PR SE 2021-2027 pentru implementarea principiului „Do No Significant Harm” (DNSH) (“A nu prejudicia în mod semnificativ”),în conformitate cu Orientările tehnice DNSH (2021/C58/01), pe toată perioada de implementare a proiectului;

investitia propusa nu vizeaza activități din sectoarele excluse de la finanțare sau care nu se regăsesc în domeniile de activitate eligibile menționate în ghidul solicitantului de finanțare;

investitia propusa nu consta exclusiv în realizarea de lucrări de întreținere/reparare/mentenanță/lucrări de modernizare a construcției/lucrări care nu se supun autorizării în condițiile legislației în vigoare;

investitia nu consta exclusiv în activități care conduc la obținerea unei economii de energie și/sau activități de internaționalizare și/sau digitalizarea microîntreprinderii, fără a include și achiziții de echipamente și dotări specifice și necesare derulării activității aferente codului CAEN pentru care se solicită finanțare și/sau lucrări care necesită autorizație de construire pentru construcția de spații destinate derulării activității aferente codului CAEN pentru care se solicită finanțare;

Investitia propusa nu vizeaza**:**

* 1. activitatea în domeniul producției primare de produse pescărești și de acvacultură;
  2. activități de prelucrare și comercializare a produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;
  3. activitatea în domeniul producției primare de produse agricole;
  4. activități de prelucrare și comercializare a produselor agricole, în unul din următoarele cazuri:

(i) atunci când valoarea ajutoarelor este stabilită pe baza prețului sau a cantității de produse de acest tip achiziționate de la producători primari sau introduse pe piață de întreprinderile respective;

(ii) atunci când ajutoarele sunt condiționate de transferarea lor parțială sau integrală către producătorii primari;

* 1. activități legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
  2. ajutor condiționat de utilizarea preferențială a bunurilor și serviciilor naționale față de bunurile și serviciile importate.
  3. achiziția de vehicule de transport rutier de mărfuri;
  4. activități cu produse cu caracter erotic sau obscen, precum și cele care contravin bunelor moravuri, ordinii publice și/sau prevederilor legale în vigoare;
  5. activități de astrologie și spiritism, inclusiv on-line, servicii personale de tipul: servicii de escortă, servicii de stabilire a întâlnirilor, servicii ale agențiilor matrimoniale, video chat on-line pentru consiliere matrimonială și psihologică;
  6. activităţi de jocuri de noroc şi pariuri, producţie sau comercializare de armament, muniţii, explozibili, tutun, alcool, produse energetice definite potrivit Legii nr. 571/2003 privind Codul fiscal, cu modificările şi completările ulterioare, substanţe aflate sub control naţional, plante, substanţe şi preparate stupefiante şi psihotrope;
  7. activități privind facilitarea închiderii minelor de cărbune necompetitive, astfel cum sunt reglementate de Decizia nr. 787/2010 a Consiliului;
  8. sectorul siderurgic, sectorul lignitului și sectorul cărbunelui;
  9. sectorul transporturilor, precum și pentru infrastructura conexă; sectorul producerii, stocării, transportului și distribuţiei de energie și pentru infrastructurile energetice, cu excepţia ajutoarelor regionale pentru investiţii din regiunile ultraperiferice și a schemelor de ajutoare regionale de exploatare; și ajutoarelor în sectorul comunicaţiilor în bandă largă, cu excepţia schemelor de ajutoare regionale de exploatare;
  10. activități din domeniul financiar și de asigurări;
  11. domeniile excluse conform art 7 din Regulamentul (UE) 2021/1058 privind Fondul european de dezvoltare regională și Fondul de coeziune.

În cazul în care o întreprindere își desfășoară activitatea atât în sectoarele excluse menţionate la lit. a), b), c) sau d), cât și în sectoarele care intră în domeniul de aplicare al ghidului, pentru a primi finanțare în cadrul apelului, beneficiarul se angajeaza sa asigure o separare a activităților respective, de exemplu printr-o evidență contabilită separată, astfel încât activităţile desfășurate în sectoarele excluse să nu beneficieze de ajutoarele acordate în cadrul prezentului apel.

1. **Organizația/ reprezentantul legal nu se află în niciuna din situațiile de excludere prevăzute de legislația aplicabilă, respectiv Ghidul Solicitantului:**

**B.1 Organizația/Solicitantul de finanțare nu se află într-una din următoarele situații:**

în stare de faliment/insolvenţă sau face obiectul unei proceduri de lichidare sau de administrare judiciară, nu a încheiat acorduri cu creditorii, nu şi-a suspendat activitatea economică sau nu face obiectul unei proceduri legale în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale.;

este găsit vinovat, printr-o hotărâre judecătorească definitivă, pentru comiterea unei fraude/fapte de corupție/ infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare;

este subiect al unui ordin de recuperare în urma unei decizii anterioare a Comisiei Europene, a Consiliului Concurenței sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, sau, în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă;

a fost găsit vinovat de încălcarea gravă a vreunui contract anterior, din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene;

Solicitantul de finanțare nu se află în situațiile prevăzute de Recomandarea Comisiei Europene nr. 1039/16.07.2020, publicată în JOUE nr. 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, începând cu data depunerii cererii de finanţare, pe perioada de evaluare, selecţie şi contractare, respectiv:

i. nu este și nu va fi rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale;

ii. nu este și nu va fi controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 punctul 6 din Directiva 2015/849;

iii. nu controlează și nu va controla, direct sau indirect, filialele sau nu deține și nu va deține unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale;

iv. nu exercită și nu va exercita dreptul de proprietate în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

urmărește obținerea finanțării prin crearea de condiții artificiale de eligibilitate, cu scopul vădit de a se încadra în categoria solicitanților eligibili, respectiv a realizat modificări conjuncturale, cu caracter temporar și care sunt supuse efectelor de volatilitate, de natură să afecteze cerința de eligibilitate a solicitantului de finanțare privind încadrarea în categoria microîntreprinderilor, cum ar fi realizarea de schimbări în structura acționariatului și/sau la nivelul administratorilor, inclusiv ca urmare a unei fuziuni, a unei achiziții, sau divizării societății, după data publicării în consultare publică ghidului solicitantului;

**B.2. Reprezentantul legal care își exercită atribuțiile de drept, pe perioada procesului de evaluare, nu se află în niciuna din situațiile de excludere prevăzute de legislația aplicabilă, respectiv Ghidul Solicitantului:**

Reprezentantul legal/Acționarii/Fondatorii al/ai solicitantului de finanțare este/sunt subiectul unui conflict de interese, definit în conformitate cu prevederile naţionale/europene în vigoare.

Reprezentantul legal al solicitantului de finanțare se află într-o situaţie care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.

Reprezentantul legal al solicitantului de finanțare se află în situația de a induce grav în eroare AM sau comisiile de evaluare, selecţie și contractare prin furnizarea de informaţii incorecte și/sau incomplete în cadrul apelurilor de proiecte derulate prin PR SE.

Reprezentantul legal al solicitantului de finanțare se află în situația de a încerca/de a fi încercat să obţină informaţii confidenţiale sau să influenţeze comisiile de evaluare sau AM pe parcursul procesului de evaluare, selecție și contractare în cadrul apelurilor de proiecte derulate prin PR SE.

Reprezentantul legal al solicitantului de finanțare a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni.

**B.3 Solicitantul trebuie să se regăsească în următoarele situații:**

formează o întreprindere unică, în sensul Regulamentului (UE) nr. 2831/2023 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;

nu se regăsește în situația de a fi fost stabilite debite în sarcina sa, ca urmare a măsurilor legale întreprinse de AM; in cazul existentei anterior a unor debite deciziile de recuperare a ajutoarelor de stat trebuie să fie executate și creanțele recuperate integral, anterior depunerii proiectului în cadrul prezentului apel;

nu are obligaţii de plată nete neachitate în termen, către bugetul de stat și respectiv bugetul localîn ultimul an calendaristic și nu are fapte înscrise în cazierul fiscal.

deține asupra locației de implementare a proiectului, teren și/sau clădire, începând cu/de la depunerea cererii de finanțare, drepturi prevăzute în Ghidul solicitantului pe o perioadă care să acopere inclusiv perioada de durabilitate a contractului de finanțare, respectiv 3 ani de la efectuarea plății finale în cadrul contractului de finanțare;

nu se încadrează în categoria întreprinderilor în dificultate în anul fiscal anterior depunerii cererii de finanțare și în anul depunerii cererii de finanțare;

nu a avut activitatea suspendată temporar oricând în anul curent depunerii cererii de finanțare și în anul fiscal anterior;

dacă a avut o rată de creștere anuală a cifrei de afaceri zero sau negativă în anul anterior depunerii proiectului, trebuie să aibă o rată de creștere anuală a cifrei de afaceri în anul fiscal după anul finalizării proiectului de cel puțin 2%.

dacă a avut o rată de creștere anuală a cifrei de afaceri pozitivă în anul anterior depunerii proiectului, trebuie să mențină cel puțin aceeași creștere anuală a cifrei de afaceri și în primul an fiscal după anul finalizării proiectului.

a desfășurat activitate pe o perioadă corespunzătoare cel puțin unui doi ani fiscali integrali anterior depunerii cererii de finanțare;

dupa caz - asociațiile și fundațiile care solicită finanțare au desfășurat activitate economică pe o perioadă corespunzătoare cel puțin unui an fiscal integral anterior depunerii cererii de finanțare;

solicitantul a înregistrat profit din exploatare în anul fiscal anterior depunerii cererii de finanțare (Profit exploatare>0)

a înregistrat un număr mediu de salariaţi de cel puţin unu, în anul fiscal anterior depunerii cererii de finanţare şi menţine numărul mediu de salariaţi cel puţin la nivelul înregistrat în exerciţiul financiar anterior depunerii cererii de finanţare pe tot parcursul perioadelor de evaluare, selecţie, contractare, implementare, precum şi pe perioada de sustenabilitate a investiţiei, respectiv 3 ani de la plata finală în cadrul contractului de finanţare

SAU

are la depunerea cererii de finanțare un salariat și îl meține pe tot parcursul perioadelor de evaluare, selecție, contractare, implementare, precum și pe perioada de sustenabilitate a investiției, respectiv 3 ani de la plata finală în cadul contractului de finanțare

are autorizat codul CAEN eligibil vizat de investiție, la locația de implementare a proiectului, indiferent dacă acesta desfășoară sau nu activitate pe respectivul cod CAEN,

SAU

în situația în care investiția pentru care se solicită finanțare presupune înființarea unui punct de lucru nou, la momentul depunerii cererii de finanțare solicitantul de finanțare are codul CAEN eligibil vizat de investiție autorizat fie la sediul social/punctele de lucru existente, fie la terți, iar solicitantul de finanțare își asumă ca la finalul etapei de implementare, să facă dovada autorizării codului CAEN inclusiv la locația de implementare a proiectului

SAU

în situația în care investiția pentru care se solicită finanțare presupune înființarea unui punct de lucru nou, la momentul depunerii cererii de finanțare solicitantul de finanțare are codul CAEN eligibil vizat de investiție înscris în actul constitutiv, iar solicitantul de finanțare își asumă ca la finalul etapei de implementare să facă dovada autorizării codului CAEN la locația de implementare a proiectului.

Pentru proiecte care implică realizarea de lucrări de construcții, indiferent dacă se supun sau nu autorizării, se asigură că imobilul, teren și/sau clădire:

1. este liber de orice sarcini sau interdicții incompatibile cu realizarea activităților proiectului;
2. nu face obiectul unor garanții, cesionări și nici a unei alte forme de sarcini care ar putea afecta dreptul invocat
3. nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
4. nu face obiectul revendicărilor potrivit unor legi speciale în materie sau dreptului comun.

trebuie să asigure sustenabilitatea proiectului, respectiv să asigure desfășurarea activității pentru o perioadă de minimum 3 ani de la efectuarea plății finale în cadrul proiectului. Durata cumulată a contractelor care implică utilizarea echipamentelor mobile în zona ITI Delta Dunării trebuie să depășească durata cumulată a contractelor care implică utilizarea echipamentelor de mai sus în afara zonei ITI DD pe o perioadă de 3 ani de la finalizarea implementării operațiunii. Datele care trebuie luate în considerare pentru stabilirea duratei contractelor vor corespunde, pe cât posibil, duratei lucrărilor care implică utilajele mobile. Perioada de timp în care nu a fost utilizat niciunul dintre utilajele mobile este exclusă din calcule. Perioada de timp în care a existat o suprapunere a mai multor contracte care implică utilajele mobile este luată în considerare în calcul o singură dată. În cazul în care echipamentele mobile au fost împărțite în contracte distincte executate simultan într-o anumită perioadă în zona ITI DD și în afara acesteia, zona luată în considerare pentru perioada respectivă este cea care implică utilizarea echipamentelor cu cea mai mare valoare totală. În cazul în care aceleași echipamente au fost implicate în contracte diferite executate simultan în zona ITI DD și în afara acesteia, se vor analiza documentele de implementare a contractului pentru a stabili perioadele în care utilajele au fost utilizate în zona ITI DD și în afara acesteia.

Solicitantul nu desfășoară activități cu produse/servicii cu caracter erotic sau obscen, activități din domeniul jocurilor de noroc, precum și cele care contravin ordinii publice și/sau prevederilor legale în vigoare;

nu deține pagini web care conțin acte sau materiale cu caracter obscen, definite conform Legii 196/2003, republicată cu modificările și completările ulterioare;

nu se află în una din situaţiile incompatibile cu acordarea ajutorului de minimis din fonduri publice;

nu desfășoară comerț sexual.

1. **Mă angajez ca organizația** pe care o reprezint**:**

Să utilizeze sprijinul primit conform contractului de finantare;

Să asigure, in calitate de solicitant, contribuţia proprie la cheltuielile eligibile, cheltuielile neeligibile, precum si cheltuielile conexe care pot aparea in implementarea proiectului;

Să asigure resursele financiare necesare implementării optime a proiectului în condiţiile rambursării ulterioare a cheltuielilor eligibile din fondurile Uniunii Europene;

Să asigure folosința echipamentelor şi bunurilor achiziţionate prin proiect, pentru scopul declarat în proiect;

Să asigure cheltuielile de funcționare și întreținere aferente proiectului care includ investiții în infrastructură, în vederea asigurării sustenabilității financiare a acestora**;**

Să prezinte, la momentul contractării, la cererea AM, toate documentele necesare pentru a dovedi îndeplinirea condițiilor de eligibilitate;

În cazul obținerii finanțării, să respecte toate cerințele privind caracterul durabil al proiectului, așa cum sunt specificate în Ghidul Solicitantului cu în conformitate cu prevederile art. 65 din Regulamentul (UE) 1060/2021;

Să respecte, pe durata pregătirii şi implementării proiectului, inclusiv in perioada de durabilitate prevederile legislaţiei europene şi naţionale în domeniul dezvoltării durabile, inclusv DNSH, imunizarea la schimbări climatice, egalităţii de şanse, şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de minimis, precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale;

Înțeleg că, în cazul nerespectării condițiilor de eligibilitate conform ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă. În acest sens, înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului vor fi aduse la cunoștința AM în termen de 5 zile de la luarea la cunoștință a situației respective;

Să ia toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare;

să prevadă clauze în contractele de achiziție aferente activității de bază, conform cărora contractorii și subcontractorii constituie și mențin la zi documentația privind execuţia lucrărilor, aferenta cărții tehnice a construcției, conform prevederilor Legii nr. 10/1995 privind calitatea în construcţii, republicată, cu modificarile si completarile ulterioare, și prin care sunt obligați să pună la dispoziția beneficiarului orice documente și/sau informații necesare pentru verificarea modului de implementare a contractului de achiziție.

Să respecte Planul de Monitorizare al proiectului, întocmit in corelare cu prevederile din Ghidul solicitantului;

La momentul semnării contractului de finanțare, pentru proiectul propus prin prezenta cerere de finanțare nu se solicita finanțări din alte programe ale Uniunii Europene pentru aceleași cheltuieli eligibile;

Să garanteze că toate documentele încărcate în sistemul informatic MySMIS2021 pe tot parcursul procesului de evaluare, selecție și contractare, respectiv în etapa de implementare și durabilitate a proiectului sunt conform cu cele originale (cunoscând faptul că falsul în declarații este pedepsit de Codul Penal).

TVA declarată în cadrul operațiunii a fi eligibilă pentru finanțare din fonduri europene, nu a fost și nu va fi solicitată la rambursare conform legislației naționale în domeniul fiscal, pentru a respecta prevederile Regulamentului (UE, Euratom)2018/1046 al Parlamentului European și al Consiliului din 18 iulie2018 privind normele financiare aplicabile bugetului general al Uniunii, de modificare a Regulamentelor (UE) nr.1296/2013, (UE) nr.1301/2013, (UE) nr. 1303/2013, (UE) nr.1304/2013, (UE) nr.1309/2013, (UE) nr.1316/2013, (UE) nr.223/2014, (UE) nr.283/2014 și a Deciziei nr.541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare, în ceea ce privește evitarea dublei-finanțări.

**Alte cerințe specifice***:*

Să asigure funcționalitatea investiției și să mențină proprietatea facilităților construite/finalizate/modernizate/reabilitate/extinse (unde este cazul), a echipamentelor/dotărilor achiziționate/modernizate, după caz și natura activitații pentru care s-a acordat finanțare și să nu ipotecheze, cu excepția situațiilor prevăzute în contractul de finanțare, pe o perioada de cel puțin 3 (trei ani) de la efectuarea plății finale în cadrul contractului de finanțare.

Pe perioada de durabilitate, respectiv 3 ani de la plata finală în cadrul contractului de finanțare sau în termenul prevăzut de normele privind ajutorul de minimis, după caz, solicitantul nu trebuie să:

i. înceteze sau delocalizeze activitatea productivă în afara regiunii de dezvoltare în cadrul căreia a fost prevăzută inițial implementarea proiectului;

ii. realizeze o modificare a proprietății asupra unui element de infrastructură care dă un avantaj nejustificat unui terț;

iii. realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

1. Îmi exprim acordul cu privire la utilizarea şi prelucrarea datelor cu caracter personal de către AM responsabil sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/ audit/ control, în scopul îndeplinirii activităților specifice, cu respectarea prevederilor legale.
2. Declar că am luat la cunoștință că în etapa de contractare am obligația să fac dovada tuturor celor declarate prin prezenta Declarație, sub sancțiunea respingerii cererii de finanțare.
3. Declar că sunt pe deplin autorizat să semnez această declaraţie în numele <denumire entitate juridica>.

<nume>, <prenume>,

<funcție>,

Semnătură

Dată (zz/ll/aaaa)